google/wiki40b huggingface dataset:
Kuwebang Tabon

Ang mga Kuwebang Tabon o mga Yungib sa Tabon ay mga kumpol ng kuweba sa Palawan, Pilipinas.  Kilala ang mga kwebang ito dahil sa pangibabaw na panakip ng bungo ng Taong Tabon na mayroon nang 22,000 taong gulang.  Nadiskubre ito at ang kuweba ni Dr. Robert Fox at ng kanyang grupong nagmula pa sa Pambansang Museo ng Pilipinas.  Sinasabing may kalahating milyong taong gulang na at pinamahayan sa loob ng 50,000 taong nakalipas.
Binubuo ng mga natuklasan nang mga kuweba ang kabuuan ng mga Kuwebang Tabon, subalit may dalawandaang mga kilalang kuweba sa Punto ng Lipuun.  Pinangangalagaan at pinamamahalaan ang mga ito ng Pambansang Museo ng Pilipinas.  Bukas sa publiko ang isa sa mga kuwebang ito.  May mga tapayan sa loob nitong ginamit sa paglalagak ng mga buto ng mga tao na may kasamang mga hayop.
Joan Cusack

Si Joan Cusack ay isang kilalang artista sa sining ng Pelikula at Telebisyon.
Yuzuki Muroi

Si Yuzuki Muroi (室井 佑月 Muroi Yuzuki, ipinanganak Pebrero 27, 1970 sa Prepektura ng Aomori, Hapon) ay isang nobelista, manunulat ng sanaysay at tarento mula sa bansang Hapon.  Kinakatawan siya ng O.K. Production.
America Ferrera

Personal na buhay

Pinakasalan ni Ferrera si Ryan Piers Williams noong 27 Hunyo 2011.
Elias Lopez

Si Elias Lopez ay isang politiko sa Pilipinas.
Jaime Lozano

Si Jaime Lozano ay isang artista sa Mehiko.
New Human Market

Ang New Human Market ay isang palabas sa telebisyon sa Timog Korea.
Beijing Institute of Technology

Ang Beijing Institute of Technology (pinapaikli bilang BIT; Simplified Chinese: 北京理工大学; Traditional Chinese: 北京理工大學; pinyin: Běijīng Lǐgōng Dàxué) ay isang pampublikong unibersidad na matatagpuan sa Beijing, Tsina, itinatag noong 1940, sa Yan'an. Ito ay isang pangunahing unibersidad sa pananaliksik sa ilalim ng pangangasiwa ng Ministri ng Industriya at Teknolohiyang Pang-impormasyon.
Ang BIT ay isang Class A Double First Class University ayon sa Ministri ng Edukasyon. Bilang isang miyembro ng Project 985 at Project 211, ito ay binibigyan ng prayoridad na isponsor mula sa pamahalaang Tsino.
General Escobedo

Ang General Escobedo ay isang lungsod sa Estado ng Nuevo León, sa bansang Mehiko.
Kasouken no Onna

Ang Kasouken no Onna ay isang palabas sa telebisyon sa bansang Hapon.
곲

Ang 곲 ay isang patnig sa Hangul, ito ay naka-enkodo sa Unicode na U+ACF2.
1565 Lemaître

Ang 1565 Lemaître ay isang planetang hindi pangunahin.
Fita

Ang fita (Ѳ ѳ; pahilis: Ѳ ѳ) ay isang titik sa sinaunang alpabetong Siriliko.
Jean-Baptiste Lamarck

Si Jean-Baptiste Pierre Antoine de Monet, Chevalier de la Marck (Bazentin, Somme, 1 Agosto 1744 – Paris, 18 Disyembre 1829), na kadalasang nakikilala lamang bilang Lamarck, ay isang Pranses na naturalista.  Siya ay naging isang sundalo, biyologo, akademiko, at isang maagang tagataguyod ng ideya na ang ebolusyon ay naganap at sumulong ayon sa likas na mga batas.
Nakipaglaban si Lamarck sa Digmaang Pomeraniano laban sa Prusya, at nagantimpalaan ng isang komisyon para sa katapangan habang nasa pook ng labanan. Sa kanyang himpilan sa Monako, si Lamarck ay nagkaroon ng pagkawili sa likas na kasaysayan at nagpasyang mag-aral ng panggagamot. Nagretiro siya mula sa militar pagkaraang masaktan noong 1766, at nagbalik sa kanyang mga pag-aaral na pangmedisina.
Nagkaroon si Lamarck ng isang partikular na pagkahumaling sa botaniya, at pagdaka, pagkaraang mailathala ang isang akdang may tatlong tomo na pinamagatang Flore françoise ("Mga Bulaklak na Pranses" o "Mga Bulaklak ng Pransiya"), naging kasapi siya ng Akademya ng mga Agham ng Pransiya noong 1779. Naging kasangkot si Lamarck sa Jardin des Plantes ("Halamanan ng mga Halaman") at naitalaga bilang Tagapangulo ng Botaniya (Chair of Botany) noong 1788.  Nang matatag ang Muséum national d'Histoire naturelle noong 1793, naitalaga si Lamarck bilang isang propesor ng soolohiya.
Noong 1801, inilathala niya ang Système des animaux sans vertèbres ("Ang Sistema ng mga Hayop na Walang Gulugod"), na isang pangunahing akda hinggil sa pag-uuri ng mga hindi naguguluguran (mga imbertebrado), na isang katagang kanyang nilikha. Sa isang publikasyon noong 1802, siya ay naging isa sa mga unang gumamit ng katagang biyolohiya sa makabagong diwa nito. Nagpatuloy si Lamarck sa kanyang gawain bilang isang pangunahing may kapangyarihan o awtoridad hinggil sa soolohiya ng imbertebrado. Naaalala siya, partikular na sa malakolohiya, bilang isang taksonomista na may hindi mamagkano lamang na katayuan.
Sa makabagong kapanahunan, si Lamarck ay pangunahing inaalala para sa isang panukala o teoriya ng pagmamana ng natatamong mga katangian, na tinatawag na malambot na pagmamana, Lamarckismo o teoriya ng paggamit/hindi paggamit. Subalit, ang kanyang ideya ng malambot na pagmamana ay, marahil, isang pagsasalamin ng karununang-bayan noong mga panahong iyon, na tinatanggap ng maraming mga manunulat ng likas na kasaysayan. Ang mga ambag ni Lamarck sa teoriyang ebolusyonaryo (biyolohiyang pang-ebolusyon) ay binubuo ng maaaring matawag na  unang tunay na may pagkakaisang teoriya ng ebolusyon kung saan ang isang pang-alkemiyang nakapagpapasalimuot na puwersa ang nagpakilos sa mga organismo papaakyat sa isang hagdan ng kasalimuotan, at isang pangalawang puwersang pangkapaligiran ang nagpaagpang sa kanila sa lokal na mga kapaligiran sa pamamagitan ng paggamit at hindi paggamit ng mga katangian, na nagpapakaiba sa kanila mula sa ibang mga organismo.
Sphingobacteria

Ang Sphingobacteria ay isang uri ng phylum sa bakterya kahariang Protista. Ito ay Gram-positive bacteria.
Asyang Latino

Ang Asyang Latino (Kastila: Asia Latina o Latinoasia; Pranses: Asie latine; Portuges: Ásia Latina) ay tumutukoy sa mga bahagi ng Asyang naimpluwensiyahan ng kalinangan ng mga kolonisador mula sa mga bansang nagsasalita ng mga wikang Romanse.

Mga bansa

Sa mga sumusunod, dalawa ang kasapi ng Unyong Latino: ang Pilipinas at ang Silangang Timor.

Pilipinas

May mga bakas o namanang mga gawi o ugali ang mga Pilipino mula sa mga Kastila. Sinasabing kabilang dito ang pakikisalamuha, pakikipag-ugnayan, pakikipagsosyalan, at pakikipagtsismis. Pinaniniwalaang kabilang din rito ang pagiging mahiligin ng mga Pilipino sa pag-dalo sa mga handaan, pagdiriwang ng mga kaarawan, at pagsusuot ng magaganda at magagarbong damit. Sa larangan ng politika, sinasabing bakas ng kulturang Ispano ang pagiging tama at ang pagtataglay ng "ugaling alimango" na kaugnay ng paghatak sa kapwa Pilipino kapag nakikitang umuunlad ang iba, bagaman laganap din ito sa mga kasalungat na kulturang Iskandinabo, Awstralyano, Neoselandes, at Kanadyense.
Lovers in Paris

Ang Lovers in Paris ay isang palabas sa telebisyon sa Timog Korea. Una itong pinalabas noong 2004 at pinagbibidahan ito nina Kim Jung-eun, Park Shin-yang at Lee Dong-gun. Inere ito ng SBS mula Hunyo 12 hanggang Agosto 15, 2004 at naka-dalawangpung kabanata
Obserbatoryo ng La Silla

Ang Obserbatoryo ng La Silla ay isang obserbatoryong pang-astronomiya sa Chile na mayroong labing-walong daksipat. Siyam sa mga teleskopyong ito ay ginawa ng organisasyon ng European Southern Observatory (ESO). Karamihan sa iba pang mga daksipat ay pinangagalagaan din ng ESO. Ang Obserbatoryo ng La Silla ay isa sa pinakamalaking obserbatoryo sa Pangtimog na Hemispero.
Gakkou e Ikou!

Ang Gakkou e Ikou! ay isang palabas sa telebisyon sa bansang Hapon.
Shinkansen '97 Koi Monogatari

Ang Shinkansen '97 Koi Monogatari ay isang palabas sa telebisyon sa bansang Hapon.
Amnok River Flows

Ang Amnok River Flows ay isang palabas sa telebisyon sa Timog Korea.
Perpektong kumpetisyon

Ang perpektong kumpetisyon ay isang uri ng kumpetisyon na kadalasan isinasangguni sa larangan ng Ekonomika. Ang isang industriya ay kadalasang hindi perpekto pagdating sa pangkumpetisyion na katangian. Malamang din na hindi tayo makakaobserba ng isang industriyang perpekto ang kumpetisyon dahil sa mga pagpapalagay na ipinapataw sa operasiyon ng ganitong merkado.

Mga Pagpapalagay

1. Ang bawat kompanya ang maliit lamang. Sa ganito, maliit lamang ang hati niya sa produksiyon ng buong industriya at hindi kaya ng isang kompnaya magdikta ng mga presyo. Sa ganun din, maraming kompanya ang nasa loob ng industriya.
2. Kinakailangan ang malayang pagpasok at pag-alis ng mga kompanya sa industriya.
3. Ang binebentang produkto nga mga kompanya sa perpektong kumpetisyon ay magkakapareho (walang pinagkaiba sa isa't isa).
4. Perpekto ang impormasyon na natatanggap ng mga mamimili at ng mga kompanya.

Mga Katangian

Ang isang perpektong kumpetisyon ay mayroon pagkalastiko na perpektong elastiko. Ang ibig sabihin nito ay hindi na maaaring gumalaw sa presyong binigay ng industriya dahil kapag nagdagdag ang isang kompanya ng presyo, lahat ng mamimili ay lilipat sa ibang mga kompanya. At dahil parepareho ang ibinebentang kagamitan, walang dahilan para hindi nalang lumipat ang mamimili.
Sa panandalian, ang isang merkadong perpektong kumpetisyon ay tulad lamang ng lahat ng merkadong pang-ekonomika: sila ay sinusubukang maabot ang pinakamataas na kita. Para sa perpektong kumpetisyon, ito ay kung saan pantay ang pagpupuno at ang pangangailangan.
Yuko Oshima

Si Yuko Oshima ay isang mang-aawit mula sa bansang Hapon.
650 Amalasuntha

Ang 650 Amalasuntha ay isang planetang hindi pangunahin.
Unibersidad ng La Salette

Ang University of La Salette ay isang pamantasan na matatagpuan sa Lungsod ng Santiago, Isabela, Pilipinas.
Ito ay itinatag noong 1951 at kasalukuyang pinamumunuan ni Fr. Romeo B. Gonzales, MS, Ph.D.
Gao Gang

Si Gao Gang (1905-1954) o ay isang politiko ng Tsina.
Palasyo ng Kultura at Agham

Kasaysayan

Makatapos ang Ikalawang Digmaang Pandaigdig at ang pagpapataguyod ng maka-Komunistang Republikang Popular ng Polonya, ninais ni Joseph Stalin, ang pinuno ng Unyong Sobyet, na magpagawa ng "handog sa sambayanang Polako mula sa sambayanang Sobyet" sa kabisera ng bansa. Tinanong ni Stalin si Bolesław Bierut, na noo'y Pangulo ng Republikang Popular ng Polonya, na mamili kung nais niyang magpatayo sa Warsaw ng isang metro, mga sityong pabahay, o ng Palasyo ng Kultura at Agham. Dahil hindi posible ang pagggawa ng metro, at makakapagpatayo naman ng mga bagong sityo nang sarili nito ang Polonya, pinili na lang ni Bierut ang pagpapatayo ng Palasyo ng Kultura at Agham. Opisyal na sinang-ayunan ito sa Kasunduang Polako-Sobyet noong 5 Abril 1952, kung saan nakasaad na "may obligasyon ang Pamahalaan ng Unyong Sobyet na magpatayo, sa tulong ng lakas at kakayahan ng bansang Sobyet, isang Palasyo ng Kultura at Agham na may taas na 28-30 palapag...at sasagutin ng Pamahalaan ng Unyong Sobyet ang lahat ng gastusin ukol sa pagpapatayo ng gusali". Gayunpaman, taong 1951 pa unang pinagplanuhan ang pagpapatayo ng gusali.
Sa pagdidisenyo ng gusali, ginamit ng mga arkitektong may kinalaman sa proyektong ito (Polako man o Sobyet) ang mga planong Sobyet para sa pinal na disenyo nito. Magkalapit ang disenyo ng Palasyo ng Kultura at Agham sa ilang mga gusaling tukudlangit na itinayo sa Unyong Sobyet, lalo na ang gusali ng Pamantasang Pang-estado ng Moscow. Gayunpaman, isinama ni Rudnev ang ilang mga elemento ng disenyong Polako sa pinal na anyo ng Palasyo, na bunga ng paglalakbay ng koponan ng mga arkitektong Ruso sa iba't-ibang lungsod sa Polonya, tulad ng Kraków, Zamość at iba pa, kung saan natuklasan nila ang mga bantayog at ibang yamang arkitektural ng bansa.
Opisyal na sinimulan ang pagpapatayo ng gusali noong Araw ng mga Manggagawa, 1 Mayo 1952. Natapos ang pundasyon noong 4 Oktubre 1952, bago nagsimula ang ika-15 Kongreso ng Partido Komunista ng Unyong Sobyet. Sa loob ng tatlong taon na itinatayo ang gusali, naging pokus ito ng propagandang inilabas ng pamahalaan ng Polonya sa panahong iyon, at sinundan ng midya noon ang unti-unting pagtatayo ng gusali. Halos 3,500 manggagawa mula sa Unyong Sobyet ang nagtrabaho sa pagpapatayo ng gusali, at 16 ang namatay sa panahong iyon. Sinagot naman ng Polonya ang pabahay ng mga manggagawang ito.
Corning (California)

Ang Corning ay isang lungsod sa California, Estados Unidos.
Kalayaan Broadcasting System

Ang Kalayaan Broadcasting System ay pangunahing pangradyo sa Pilipinas
661 Cloelia

Ang 661 Cloelia ay isang planetang hindi pangunahin.
Jiuquan

Ang Lungsod ng Jiuquan ay isang lungsod sa probinsiya ng Gansu sa bansang Tsina.
Jordan University of Science and Technology

Ang Jordan University of Science and Technology (Arabe: جامعة العلوم والتكنولوجيا الأردنية‎ Jami'at Al-Ulum wa Al-Tiknolojia Al-Urdunia), madalas dinadaglat na JUST, ay isang unibersidad na komprehensibo at pampubliko na matatagpuan sa labas ng lungsod ng Ar Ramtha sa hilagang Jordan. Simula nang maitatatag noong 1986, ang JUST ay nanguna sa mga institusyon ng mas mataas na pag-aaral sa mundong Arabe. Ang JUST at ang Unibersidad ng Jordan sa Amman ay itinuturing na ang dalawang nangungunang institusyon ng mas mataas na edukasyon para sa inhinyeriya at medisina sa bansa. Sa kasalukuyan, ang unibersidad ay binubuo ng 12 fakultad at 55 kagawaran na naggagawad ng 52 digring batsilyer at 95 programamng postgradwado.
Deru Toko Demasho!

Ang Deru Toko Demasho! ay isang palabas sa telebisyon sa bansang Hapon.
Kakayahang umangkop

Ang kakayahang umangkop ay isang katangian ng sistema o proseso. Ito ay ginagamit bilang isang tanging katawagan sa iba't ibang disiplina at operasyon ng negosyo. Ang kahulugan ng kakayahang umangkop bilang isang tanging katawagan ay kaunti lamang ang pinagkaiba sa kahulugan sa diksyonaryo. Ayon kina Andersen at Gronau, ang kakayahang umangkop sa larangan ng pamamahala ng oranisasyon ay nakikita bilang ang kasanayang baguhin ang isang bagay o sarili upang bumagay sa mga pagbabago. Sa ekolohiya, ang kakayahang umangkop ay inilalarawan bilang kasanayan na kayahin ang di-inaasahang pagkabagabag sa kapaligiran. Subalit, ang mga kahulugan sa mga larangan na ito ay ang pangunahing punto lamang para sa detalyadong pagsusuri ng sistemadong kakayahang umangkop.
Kung negosyo at sistema at proseso ng pagmamanupaktura, ang kakayahang umangkop ay pinapahalagahan bilang importanteng salik sa pagiging episyente at tagumpay ekonomika. Sa kabilang banda, ang kakayahang umangkop at pagiging episyente ay sumasalungat sa isa't isa sa sistemang biyolohikal at ekolohiyal, na nangangailangan ng kompromiso, dahil parehas ay importanteng salik sa tagumpay ng mga ganung sistema. Upang malaman ang kakayahang umangkop ng isang proseso o sistema, ito ay dapat mapatunayan hinggil sa mga ilang pamantayan.
Sa mga agham tungkol sa buhay, ang kakayahang umangkop ay ginagamit sa iba't ibang paraan. Sa isang dulo ng espektro, ang ordinaryong kahulugan ng kakayahang umangkop ay angkop na upang maintindihan. Sa kabilang dulo, may termino na nagsimula kay Conrad na tumutukoy sa isang partikular na impormasyong entropiya na pagsukat nung biota ng isang ekosistema, o kahit anong pinaiilalimang sistema, tulad ng populasyon ng espesye, isang indibiduwal, selula, protina, o gene.
Caterina Volpicelli

Si Santa Caterina Volpicelli o Santa Catalina Volpicelli (ipinanganak sa Naples, 21 Enero 1839 - 28 Disyembre 1894; katumbas ng Caterina o Catherine ang Kastilang Catalina) ay isang Italyanang santang tagapagtatag ng Panimulaan ng mga Katulong na Babae ng Banal na Puso.

Talambuhay

Bilang isang babaeng anak mula sa isang mag-anak na nasa gitnang antas ng lipunan, tumanggap si Volpicelli ng mabuting edukasyon noong kanyang kabataan. Una siyang nagtuon ng pansin sa pagtatamo ng mabuting katayuan sa lipunang Neapolitano, ngunit naging mas interesado sa buhay na espirituwal nang magdalaga na. Kabilang sa kanyang mga naging kaibigan sina Pinagpalang Ludovico ng Casoria, na nagbigay sa kanya ng inspirasyon upang maging isang tersera sa ordeng Pransiskano. Sumali siya sa Panghabang-panahong Tagasamba ng Pinagpalang Sakramento noong 1859, subalit lumisan dahil sa mga kadahilanang pangkalusugan. Bilang isang kasapi sa Kaalagaran ng Pananalangin, itinatag niya ang Samahan ng mga Anak na Babae ni Maria sa tulong ni Kapita-pitagang Rosa Carafa Traetto; nagbukas din siya ng isang bahay-ampunan at naglunsad ng isang nahihiramang aklatan. Sumailalim siya ng beatipikasyon na isinakatuparan ni Papa Juan Pablo II noong 2001; nakanonisa siya ni Papa Benedikto XVI noong 2009.
Wikang Biyeloruso

Ang Wikang Biyeloruso (Ingles: Belarusian language) ay ang wika ng mga Biyeloruso – mga taga-Belarus. Kasama ng wikang Ruso, isa ito sa mga opisyal na wika ng Republika ng Belarus at ginagamit din sa ibang bansa gaya ng Russia, Ukraine, at Poland.
Lesyon

Mga uri

Dahil sa ang depinisyon ng isang lesyon ay malawak, ang iba't ibang uri ng lesyon ay halos walang hanggan. Ang mga ito ay inuuri sa pamamagitan ng mga katangian nito. Kung ang isang lesyon ay sanhi ng isang tumor, ito ay inuuri bilang malignant laban sa benign. Ang mga lesyon ay maaaring uriin ayon sa mga hugis na binubuo ng mga ito gaya ng sa kaso ng maraming mga ulcer na maaaring may hitsurang bullseye o target. Ang mga sukat nito ay maaaring tukuyin bilang grosa (gross) o histolohiko batay sa kung ang mga ito ay nakikita ng hindi tinutulungang mata o nangangailangan ng mikroskopyo upang makita.
Ang karagdagang klasipikasyon na minsang ginagamit ay batay sa kung ang isang lesyon ay o hindi sumasakop sa isang espasyo. Ang isang lesyong sumasakop sa espasyo ay maaaring manghimasok sa mga kalapit na istraktura samantalang ang mga hindi sumasakop sa espasyong lesyon ay isang simpleng butas sa tisyu. Ang halimbawa nito ang isang maliit na area ng utak na naging pluido kasunod ng isang stroke.
Ang ilang mga lesyon ay may espesyal na pangalan gaya ng Gohn lesions sa baga ng mga biktima ng tuberkolosis. Ang karakteristikong mga lesyon ng balat ng isang inpeksiyong varicella-zoster virus (VZV) ay tinatawag na chickenpox. Ang mga lesyon ng ngipin ay karaniwang tinatawag na dental caries.
Sa pinakahuli, ang mga lesyon ay kalimitang inuuri ayon sa lokasyon nito gaya ng "lesyon sa balat" o "lesyon sa utak".

Mga sanhi

Ang mga lesyon ay sanhi ng anumang proseso na pumipinsala sa mga tisyu. Ang mga lesyon ay maaari ring sanhi ng mga metabolikong proseso gaya ng ulcer at mga gawaing autoimmune gaya ng sa kaso ng maraming mga uri ng arthritis.
Ang mga lesyon ay minsan intensiyonal na ginagawa sa isang neurosurgery gaya ng isang maingat na paglalagay ng lesyon sa utak upang gamutin ang epilepsy at iba pang mga diperensiya ng utak gaya ng sa ablative brain surgery.
Ang mga lesyon ay hindi lang limitado sa mga hayop o tao. Ang mga napinsang halaman ay sinasabi ring may lesyon.
Wenceslao Trinidad

Si Wenceslao "Peewee" Trinidad ay isang politiko sa Pilipinas.
Enrique Rocha

Si Enrique Rocha ay isang artista sa Mehiko.
Buko

Mga sakit

Isa sa mga sakit ng punong buko ang kadang-kadang.  Nakamamatay ng punong buko ang sakit na ito.
Estasyong daangbakal ng Caloocan (Sangandaan)

Kasaysayan

Ang estasyon ay binuksan noong 1990 bilang Caloocan-Sangandaan para sa mga pagpapabuti ng ga serbisyo ng Metrotren Commuter. 
Inabandona ang estasyon noong 1997 pagkaraang natigil ang mga serbisyo patungong Meycauayan.
Ang estasyon, kasama ang  Acacia ay giniba noong 2007, upang magbigay daan para sa proyektong Northrail, na nagsasabi na ang estasyon ng Caloocan ay muling itatayo sa panibagong estasyon na nagkaangat ngunit ang proyekto ay pinatigil noong 2011.
Ang PNR ay muling nagbukas ng segment ng Caloocan bilang bahagi ng bagong linya ng Caloocan-Dela Rosa, noong Agosto 1, 2018. Gayunpaman, ang pag-boarding at pag-alis mula sa estasyon na ito ay hindi pa posible, dahil ang lokasyon na ito ay malapit sa mga pasilidad para sa pagtatayo ng NLEX Segment 10.1. Ito ay kasalukuyang na-clear at na-reconditioned para sa muling ipanumbalik sa operasyon, at kapag ginawa ito, ay magiging ang dulo ng linya.
Ang opisyal na PNR ay muling buksan muli ang estasyon sa mga pasahero sa Setyembre 10 pagkatapos ng maraming taon ng pagsasara.
Taiho Shichauzo

Ang Taiho Shichauzo ay isang palabas sa telebisyon sa bansang Hapon.
Barrancabermeja

Ang Barrancabermeja ay isang munisipalidad sa Departamento ng Santander, Colombia.
Superpartner

Sa partikulong pisika, ang isang superpartner o sparticle ay isang hipotetikal na elementaryong partikulo. Ang Supersymmetriya ang isa sa mga synerhistikong mga teoriya sa kasalukuyang pisikang mataas na enerhiya na humuhula sa eksistensiya ng mga "aninong" partikulong ito. 
Ang salitang superpartner ay isang portmanteau ng mga salitang supersymmetry at partner (ang sparticle ang portmanteau ng 'supersymmetry at particle).
Fokker 50

Ang Fokker 50 ay isang pampasaherong eroplano. Gawa ito ng kompanyang Olandes na Fokker mula 1985 hanggang 1997 bilang kapalit ng Fokker F27 Friendship. Nabatay naman dito ang Fokker 60, isang eroplanong pangkargamento lamang.
Ang Fokker 50 ay binuo sa unang bahagi ng 1980s kasunod ng pagtanggi sa mga benta ng kumpanya sa naunang F27 Friendship. Napagpasyahan na ang bagong airliner ay magiging isang hinalaw ng hinalinhan nito, na nagbabahagi ng marami sa kanyang mga tampok ng airframe at disenyo, habang isinasama ang mga bagong pag-unlad at ilang mga pagpapabuti, tulad ng pag-aampon ng mga engine ng Pratt & Whitney Canada PW127B, sa upang makagawa ng isang kapalit na nagkaroon ng 30 porsiyento pagbawas sa pagkonsumo ng gasolina sa F27. Ang Fokker 50 ay nagsagawa ng flight pagkadalaga noong Disyembre 28, 1985, at ipinasok ang serbisyo ng kita noong 1987. Ang Fokker 60 ay pinatatakbo ng Royal Dutch Air Force (RNLAF), ang dating RNLAF na sasakyang panghimpapawid ay nasa serbisyo sa Peruvian Naval Aviation at Air Force ng Republika ng Tsina.
A Hard Road

Ang A Hard Road ay ang 1967 Electric Blues album, na nairekord ni John Mayall's Bluesbreakers.
Ah Wei

Si Ah Wei ay isang artista sa Taiwan.
Prehistorikong Ehipto

Ang Predinastikong Ehipto o Prehistoryang Ehipto ay sumasaklaw sa panahon ng pinakamaaga o pinakaunang pagtahan ng tao sa Ehipto sa simula ng Simulang Panahong Dinastiko ng Ehipto noong ca. 3100 BCE at nagsimula kay Haring Menes/Narmer. Ang Panahong Predinastiko ng Ehipto ay tradisyonal na katumbas ng panahong Neolitiko na nagsimula noong 6000 BCE at kabilang ang Panahong Protodinastiko(Naqada III).
Nyūzen, Toyama

Ang Nyuzen ay isang munisipalidad sa Prepektura ng Toyama, bansang Hapon.
Bernadette Herrera-Dy

Si Bernadette Herrera-Dy ay isang politiko sa Pilipinas.
Anggulo

Sa heometriya, ang isang anggulo ay nabubuo sa pamamagitan ng dalawang ray o piraso ng linya, tinatawag na mga gilid ng anggulo, na may kaparehong dulo, tinatawag na vertex o taluktok ng anggulo. Kung gaano kalaki ang sulok ng pinagsalubungan ng mga linya, ganoon na rin ang sukat ng anggulo. Ang salitang "anggulo" ay hango sa Latin na angulus o "sulok".
Namerikawa, Toyama

Ang Namerikawa ay isang lungsod sa Toyama Prefecture, bansang Hapon.